ಮೌಂಟ್ ಫುಜಿ

**  ಮೌಂಟ್ ಫುಜಿ**
ಫುಜಿ ಪರ್ವತ ಜಪಾನ್ ದೇಶದ ಹೊನ್ಶು ದ್ವೀಪೊಡು 3,776.24 ಮೀ (12,389 ಅಡಿ3 ಇಂಚ್) ಎತ್ತರೊಡು ಉಪ್ಪುನ ಒಂಜಿ ಸಕ್ರಿಯ ಸ್ಟ್ರಾಟೊವೊಲ್ಕನೊ. ಉಂದು ಜಪಾನ್ ದೇಶೊದ ಅತಿ ಎತ್ತರದ ಪರ್ವತ. ಏಷ್ಯಾದ ಒಂಜಿ ದ್ವೀಪೊಡು ಉಂದು ರಡ್ಡನೆ ಎತ್ತರದ ಜ್ವಾಲಾಮುಖಿ ಆದುಂಡು. ಇಂಡೋನೇಷ್ಯಾದ ಸುಮಾತ್ರಾ ದ್ವೀಪೊಡುಪ್ಪುನ ಕೆರಿನ್ಸಿ ಪರ್ವತ ಏಷ್ಯಾದ ಅತಿ ಎತ್ತರದ ಜ್ವಾಲಾಮುಖಿ. ಉಂದು ಭೂಮಿದ ಒಂಜಿ ದ್ವೀಪೊಡು ಉಪ್ಪುನ ಏಳನೇ ಎತ್ತರದ ಶಿಖರಲಾ ಅಂದ್. ಫುಜಿ ಪರ್ವತ ಕಡೆತ ಸರ್ತಿ ೧೭೦೭ ಡ್ದ್ ೧೭೦೮ ಮುಟ್ಟ ಸ್ಫೋಟ ಆಂಡ್. ಈ ಪರ್ವತ ಟೋಕಿಯೋ ಡ್ದ್ ಸುಮಾರ್ ೧೦೦ ಕಿ.ಮೀ (೬೨ ಮೈಲ್) ನೈಋತ್ಯೊಡು ಉಂಡು. ಸ್ಪಷ್ಟ ದಿನೊಕುಲೆಡ್ ಜಪಾನ್ ರಾಜಧಾನಿಡ್ದ್ ತೋಜುಂಡು. ವರ್ಷೊದ ಸುಮಾರ್ ಐನ್ ತಿಂಗೊಲು ಹಿಮೊಡು ಮುಚ್ಚಿದ್ ಉಪ್ಪುನ ಫುಜಿ ಪರ್ವತೊದ ಸಮ್ಮಿತೀಯ ಕೋನ್ ನ್ ಜಪಾನ್ ದೇಶೊದ ಸಾಂಸ್ಕೃತಿಕ ಐಕಾನ್ ಆದ್ ಬಳಕೆ ಮಲ್ಪುವೆರ್. ಉಂದೆನ್ ಮಸ್ತ್ ಸರ್ತಿ ಕಲೆ ಬುಕ್ಕೊ ಛಾಯಾಗ್ರಹಣೊಡು ತೋಜಾವೆರ್. ಪ್ರವಾಸಿಲು, ಪರ್ವತಾರೋಹಿಲು ಬುಕ್ಕೊ ರಾಕ್ ಕ್ಲೈಂಬರ್ ಲು ಉಂದು ಮಸ್ತ್ ಸರ್ತಿ ಬರ್ಪೆರ್.
ಫುಜಿ ಪರ್ವತ ಜಪಾನ್ ದ ಮೂಜಿ ಪವಿತ್ರ ಪರ್ವತೊಲೆಡ್ ಒಂಜಿ, ಸ್ಯಾನ್ರೆಜೋನ್ಸ್. ಟೇಟ್ ಪರ್ವತ ಬುಕ್ಕೊ ಹಾಕು ಪರ್ವತೊಲು ಬೇತೆ ಪವಿತ್ರ ಪರ್ವತೊಲು. ಉಂದು ಅಯಿತ ನೈಸರ್ಗಿಕ ಸೌಂದರ್ಯೊಗು ಬುಕ್ಕೊ ಜಪಾನ್ ದೇಶೊದ ಐತಿಹಾಸಿಕ ತಾಣೊಲೆಡ್ ಒಂಜಿ ಆದ್ ಪುದರ್ ಪೋಯಿನವು. ಜೂನ್ ೨೨, ೨೦೧೩ ದಾನಿ ವಿಶ್ವ ಪರಂಪರೆದ ತಾಣೊ ಆದ್ ಸೇರಾಯೆರ್. ಯುನೆಸ್ಕೋ ದ ಪ್ರಕಾರ, ಫುಜಿ ಪರ್ವತ "ಕಲಾವಿದೆರೆನ್ ಬುಕ್ಕೊ ಕವಿಲೆನ್ ಸ್ಫೂರ್ತಿ ಮಲ್ತ್ ದ್ ಶತಮಾನೊಲೆಡ್ದ್ ತೀರ್ಥಯಾತ್ರೆದ ವಸ್ತು ಆದ್ ಉಂಡು". ಯುನೆಸ್ಕೊ ಮೌಂಟ್ ಫುಜಿ ಪ್ರದೇಶೊಡು 25 ಸಾಂಸ್ಕೃತಿಕ ಆಸಕ್ತಿದ ಜಾಗೆಲೆನ್ ಗುರುತಿಸದ್ಂಡ್. ಈ ೨೫ ಜಾಗೆಲೆಡ್ ಪರ್ವತ ಬುಕ್ಕೊ ಶಿಂಟೊ ದೇಗುಲ, ಫುಜಿಸಾನ್ ಹೊಂಗು ಸೆಂಗೆನ್ ತೈಶಾ ಸೇರ್ದ್ ಉಂಡು.
## ವ್ಯಾಕರಣೊ
ಇತ್ತೆದ ಮೌಂಟ್ ಫುಜಿ ಲಿಪಿಟ್ ಉಪ್ಪುನ ಅಕ್ಷರೊಲು, ಕಂಜಿ, ¥ ಬುಕ್ಕೊ Â, ಕ್ರಮೊಟ್ಟು "ಸಂಪೊತ್ತು" ಅತ್ತ್ಂಡ "ಸಮೃದ್ಧಿ" ಬುಕ್ಕೊ "ಸ್ಥಾನಮಾನದ ವ್ಯಕ್ತಿ" ಪನ್ಪಿನ ಅರ್ಥೊನು ಕೊರ್ಪುಂಡು. ಆಂಡಲಾ ಈ ಕಾಗುಣಿತದ ಮೂಲ ಬುಕ್ಕೊ "ಫುಜಿ" ಪನ್ಪಿನ ಪುದರ್ ಇತ್ತೆಲಾ ಚರ್ಚೆಡ್ ನಡತೊಂದುಂಡು.
9ನೆ ಶತಮಾನೊದ ಒಂಜಿ ಪಠ್ಯ, ಟೇಲ್ ಆಫ್ ದ ಬಾಂಬೂ ಕಟ್ಟರ್, ಈ ಪುದರ್ "ಅಮರ" (̃ ಫುಶಿ, ಫುಜಿ) ಬುಕ್ಕೊ ಸಮೃದ್ಧ (¥, ಫುಶಿ ಸೈನಿಕೆರ್ (¥), ಶಿ, ಜಿ) ಪರ್ವತದ ಇಳಿಜಾರುಲೆನ್ ಏರುನ ಚಿತ್ರೊಡ್ದ್ ಬತ್ತ್ ಂಡ್ ಪನ್ಪುಂಡು. ಫುಜಿದ ವ್ಯಾಕರಣ νδ2 (+ ರಡ್ಡ್ ಅತ್ತ್) ಪಂಡ್ದ್ ಬೇತೆ ಒಂಜಿ ಜಪಾನಿನ ದಂತಕಥೆ ಪನ್ಪುಂಡು, ಅರ್ಥ ಅಸಮಾನ ಅತ್ತಂಡ ಅಸಾಮಾನ್ಯ. ಬೇತೆ ಮೂಲೊ ಪನ್ಪುಂಡು ಉಂದು ινδ (not + to exhaust) ಡ್ದ್ ಬರ್ಪುಂಡು ಅರ್ಥ ಏಪಲಾ ಮುಗಿಪುಜಿ.
ಎಡೊ ಕಾಲೊದ ಜಪಾನಿನ ಶಾಸ್ತ್ರೀಯ ವಿದ್ವಾಂಸೆರ್ ಹಿರಾಟಾ ಅಟ್ಸುತಾನೆ ಈ ಪುದರ್ "ಒಂಜಿ ಕಿನ್ನಿದಲೆಕ ನೇರವಾದ್ ನಿಲೆಯಾತಿನ ಪರ್ವತ (ಅಕ್ಕಿ ಸುಸ್)" ಪನ್ಪಿನ ಅರ್ಥೊಡ್ದ್ ಬತ್ತ್ ಂಡ್ ಪಂದ್ ಊಹಿಸಯೆರ್. ಬ್ರಿಟಿಷ್ ಮಿಷನರಿ ಜಾನ್ ಬ್ಯಾಚೆಲರ್ (೧೮೫೫-೧೯೪೪) ಈ ಪುದರ್ ಐನು ಬಾಸೆದ "ಅಗ್ನಿ" (ಅಗ್ನಿ ದೇವತೆ ಕಮುಯಿ ಫುಚಿ ಫುಚಿ) ಪನ್ಪಿನ ಶಬ್ದೊಡ್ದ್ ಬತ್ತ್ ಂಡ್ ಪಂದ್ ವಾದ ಮಲ್ತೆರ್. ಧ್ವನಿ ವಿಕಸನದ ಆಧಾರೊಡು ಜಪಾನಿನ ಭಾಷಾಶಾಸ್ತ್ರಜ್ಞೆ ಕ್ಯೋಸುಕೆ ಕಿಂಡೈಚಿ ಉಂದೆನ್ ನಿರಾಕರಣೆ ಮಲ್ತೆರ್. "ಹುಚಿ" ಪಂಡ "ಪೊರ್ಲುದ ಪೊಣ್ಣು" ಅಂದ್ ಅಪೆ ಪಂಡ "ಅಗ್ನಿ". ಅಯಿಕ್ ಅನುಗುಣವಾದ್, ಅಪೆ ಹುಚಿ ಕಾಮುಯ್ ನ್ ಅಗ್ನಿ ದೇವತೆ ಪಂಡ್ದ್ ಲಾ ಸೂಚಿಸವೆರ್. ಫುಜಿ ಉಪ್ಪುನ ಜಾಗೆದ ಪುದರ್ಲೆನ ವಿತರಣೆದ ಬಗ್ಗೆ ಮಲ್ತಿನ ಸಂಶೋಧನೆಡ್ ಫುಜಿ ಪನ್ಪಿನ ಶಬ್ದದ ಮೂಲ ಐನು ಬಾಸೆಡ್ ಅತ್ತ್ ಯಮಟೊ ಬಾಸೆಡ್ ಉಂಡು ಪನ್ಪಿನವು ತೋಜುಂಡು. ಜಪಾನಿನ ಸ್ಥಳನಾಮಶಾಸ್ತ್ರಜ್ಞೆ ಕಂಜಿ ಕಾಗಮಿ ಪನ್ಪೆರ್ ಈ ಪುದರ್ ವಿಸ್ಟೇರಿಯಾ (ಫುಜಿ) ಬುಕ್ಕೊ ಮಳೆಬಿಲ್ಲು (ನಿಜಿ) ದ ವ್ಯಾಕರಣೊಗು ಸಂಬಂಧ ಪಟ್ಟಿನವು. ಫುಜಿಜಾ ಪನ್ಪಿನ ಶಬ್ದ "ಒಂಜಿ ಲಾಂಗ್ ವೆಲ್-ಶೇಪ್ಡ್ ಸ್ಲೋಪ್" ಡ್ದ್ ಬತ್ತ್ ಂಡ್ ಪಂದ್ ವಾದ ಮಲ್ತೆರ್.
ಆಧುನಿಕ ಭಾಷಾಶಾಸ್ತ್ರಜ್ಞೆ ಅಲೆಕ್ಸಾಂಡರ್ ವೊವಿನ್ ಪಿರಾಕ್ದ ಜಪಾನೀಸ್ ಓದುನ */ಪುಂಜಿ/ ನ್ ಆಧಾರ ಮಲ್ತ್ದ್ ಒಂಜಿ ಪರ್ಯಾಯ ಕಲ್ಪನೆನ್ ಪ್ರಸ್ತಾಪಿಸಯೆರ್: ಈ ಪದ ಪೂರ್ವ ಪಿರಾಕ್ದ ಜಪಾನೀಸ್ */ಪು ನುಸಿ/̃ಲರ್ ಅರ್ಥ "ಅಗ್ನಿ ಮಾಸ್ಟರ್" ಡ್ದ್ ಎರವಲು ಪಡೆಯಿನವು ಆದುಪ್ಪೊಲಿ ಪಂದ್ ಆರ್ ತೆರಿಪಾವೆರ್.
### ವ್ಯತ್ಯಾಸೊಲು
ಇಂಗ್ಲಿಸ್‌ಡ್ ಈ ಪರ್ವತೊಗು ಮೌಂಟ್ ಫುಜಿ ಪನ್ಪೆರ್. ಕೆಲವು ಮೂಲೊಲು ಉಂದೆನ್ "ಫುಜಿ-ಸಾನ್", "ಫುಜಿಯಾಮಾ" ಅತ್ತ್ಂಡ "ಮೌಂಟ್ ಫುಜಿಯಾಮಾ" ಪಂಡ್ದ್ ಲಾ ಲೆಪ್ಪುವೆರ್. -ಸನ್. ಆಂಡ ಚೀನಾ-ಜಪಾನೀಸ್ ಯಮ (ಮನುಷ್ಯ, "ಪರ್ವತ") ಪನ್ಪಿನ ಅಕ್ಷರೊದ ಒಂಜಿ ಚೀನಾ-ಜಪಾನೀಸ್ ಸಂಯುಕ್ತ ಪದ ಸಂಯುಕ್ತೊಲೆಡ್ ಬಳಕೆ ಆಪುಂಡು. ಕುನ್ರೆಯಿ-ಶಿಕಿ ರೊಮಾನೈಸೇಶನ್ ಡ್ ಈ ಪುದರ್ ನ್ ``ಹುಜಿ* ಪಂಡ್ದ್ ಲಿಪ್ಯಂತರ ಮಲ್ಪುವೆರ್.
ಈ ಪರ್ವತೊಗು ಅಪ್ರಸ್ತುತ ಅತ್ತಂದೆ ಕಾವ್ಯಾತ್ಮಕ ಜಪಾನಿನ ಪುದರ್ ಲು ``ಫುಜಿ*-ನೋ-ಯಾಮಾ (ಉಮೆನ್ನೆ-¥), ಫುಜಿ-ನೋ-ಟಕನೆ ``ಪರ್ವತ'' (¥), ಫುಜಿನ ಎತ್ತರದ ಶಿಖರ ಫುಯೊ-ಹೋ (¥, ಕಮಲ ಶಿಖರ) ಬುಕ್ಕೊ ಫುಗಾಕು (¥/¥) ನ್ ಸೇರಾವೊಡು. ಫುಗಾಕುನ್ ಪರ್ವತ, ಫುಜಿ, ಬುಕ್ಕೊ ¥ ಗ್ ಸುರುತ ಅಕ್ಷರೊನು ಒಟ್ಟು ಸೇರಾದ್ ರಚನೆ ಮಲ್ಪುವೆರ್.
## ಇತಿಹಾಸೊ
ಫುಜಿ ಪರ್ವತ ಒಂಜಿ ಆಕರ್ಷಕ ಜ್ವಾಲಾಮುಖಿ ಶಂಕು. 1600 ಡ್ದ್ ಬುಕ್ಕೊ ಜಪಾನಿನ ಕಲೆ ಮಸ್ತ್ ಸರ್ತಿ ತೋಜುಂಡು. ಎಡೊ (ಇತ್ತೆದ ಟೋಕಿಯೋ) ೧೬೦೦ಡ್ ರಾಜಧಾನಿ ಆಂಡ್. ತೊಕೈಡೊ ರಸ್ತೆಡ್ ಪೋನಗ ಜನಕುಲು ಈ ಪರ್ವತೊನು ತೂಯೆರ್. ಇತಿಹಾಸಕಾರೆ ಎಚ್. ಬೈರನ್ ಇಯರ್ಹಾರ್ಟ್ ನ ಪ್ರಕಾರ, "ಭಾರತ, ಜಪಾನ್, ಬುಕ್ಕೊ ಚೀನಾ ಮಧ್ಯ ಯುಗೊಡು ತೆರಿನ ಲೋಕೊಲು. ಆ ಕಾಲೊಡು ಜಪಾನಿಯೆರ್ ಈ ಪರ್ವತೊನು ತೆರಿನ ಲೋಕೊಡು ಒಂಜಿ ನಂಬರ್ ದ ಪರ್ವತ ಪಂಡ್ದ್ ಪರಿಗಣಿಸೊಂದಿತ್ತೆರ್. ಈ ಪರ್ವತೊನು ಜಪಾನಿನ ಸಾಹಿತ್ಯೊಡು ಯುಗೊಲೆಡ್ದ್ ಉಲ್ಲೇಖ ಮಲ್ತೊಂದು ಬೈದೆರ್ ಬುಕ್ಕೊ ಉಂದು ಮಸ್ತ್ ಕಬಿತೆಲೆನ ವಿಷಯ.
## ಭೂಗೋಳಶಾಸ್ತ್ರ
ಫುಜಿ ಪರ್ವತ ಜಪಾನ್ ದೇಶದ ಭೂಗೋಳಶಾಸ್ತ್ರದ ಒಂಜಿ ವಿಶಿಷ್ಟ ಲಕ್ಷಣ. ಉಂದೆತ ಎತ್ತರ ೩,೭೭೬.೨೪ ಮೀ (೧೨,೩೮೯ ಅಡಿ) ಉಂಡು. ಉಂದು ಟೋಕಿಯೋ ನಗರೊದ ನೈಋತ್ಯೊಡು ಮಧ್ಯ ಹೊನ್ಶುದ ಪೆಸಿಫಿಕ್ ಕರಾವಳಿದ ಕೈತಲ್ ಉಂಡು. ಉಂದು ಶಿಜುಒಕಾ ಬುಕ್ಕೊ ಯಮನಾಶಿ ಪ್ರಾಂತ್ಯೊಲೆನ ಗಡಿಟ್ ಉಂಡು. ಉಂದು ನಾಲ್ ಎಲ್ಯ ನಗರೊಲೆಡ್ದ್ ಸುತ್ತುವರಿದ್ ಉಂಡು—ಪೂರ್ವೊಡು ಗೊಟೆಂಬಾ, ಉತ್ತರೊಡು ಫುಜಿ, ನೈಋತ್ಯೊಡು ಫುಜಿನೋಮಿಯಾ, ಬುಕ್ಕೊ ದಕ್ಷಿಣೊಡು ಫುಜಿ—ಅಂಚನೆ ಈ ಪ್ರದೇಶೊಡು ಕೆಲವು ಊರುಲು ಬುಕ್ಕೊ ಗ್ರಾಮೊಲು ಉಂಡು, ಉಂದು ಐನ್ ಕೆರೆಕುಲೆಡ್ ಸುತ್ತುವರಿದ್ ಉಂಡು: ಕವಾಗುಚಿ ಕೆರೆ, ಯಮನಾಲೆ ಕೆರೆ, ಸಾಯಿ ಕೆರೆ, ಮೊಟೊಸು ಕೆರೆ, ಬುಕ್ಕೊ ಶೋಜಿ ಕೆರೆ. ಅಕುಲು ಬುಕ್ಕೊ ಕನಗಾವಾ ಪ್ರಾಂತ್ಯೊ ಸಮೀಪದ ಆಶಿ ಪರ್ವತೊದ ವಿಶಾಲವಾದ್ ನೋಟೊಲೆನ್ ಒದಗಾವುಂಡು. ಈ ಪರ್ವತ ಫುಜಿ-ಹಾಕೋನ್-ಇಜು ರಾಷ್ಟ್ರೀಯ ಉದ್ಯಾನವನೊದ ಒಂಜಿ ಭಾಗ. ಆಕಾಶ ಸ್ಪಷ್ಟ ಆನಗ ಯೋಕೊಹಾಮಾ, ಟೋಕಿಯೋಡ್ದ್ ಬುಕ್ಕೊ ಕೆಲವೊಂಜಿ ಸರ್ತಿ ಚಿಬಾ, ಸೈತಾಮಾ, ತೋಚಿಗಿ, ಇಬರಾಕಿ ಬುಕ್ಕೊ ಹಮಾನಾ ಕೆರೆಕುಲೆಡ್ದ್ ತೂವೊಲಿ. ಉಂದು ಒಂಜಿ ಬಾಹ್ಯಾಕಾಶ ನೌಕೆ ಮಿಷನ್ ದ ಪೊರ್ತುಡು ಬಾಹ್ಯಾಕಾಶೊಡ್ದ್ ಚಿತ್ರೀಕರಣ ಆತ್ಂಡ್.
## ಸಾಹಸ

ಸುಮಾರ್ ೧೮೩೪ಡ್ ಕಟ್ಸುಶಿಕಾ ಹೊಕುಸಾಯಿ ಬರೆಯಿನ ತೈಸೆಕಿಜಿಡ್ ಪರ್ವತೊಲೆಡ್ ಫುಜಿ.

## ಉಲ್ಲೇಕೊಲು